John Connally

John Bowden Connally (født 27. februar 1917 i Floresville i Texas, død 15. juni 1993 i Houston) var en amerikansk advokat og politiker som er kjent for sine verv som blant annet guvernør i Texas i perioden mellom 1963 og 1969 samt som USAs 61. finansminister i perioden 1971 til 1972 under president Richard Nixon.

Liv og virke
Bakgrunn, familie, utdannelse, militærtjeneste
John Connally var eldste sønn av John Bowden Connally og hans hustru Lela Wright. Han hadde en yngre bror, Merrill Connally (1921-2001). Connally gidtet seg 21. desember 1940 med Idanell Brill (1919–2006), kalt Nellie. De fikk fire barn.

Connally ble utdannet som advokat ved University of Texas School of Law og gikk inn i United States Navy under andre verdenskrig hvor han fikk tildelt både Bronze Star Medal og Legion of Merit for sin innsats.

Karriere
Rett etter krigens slutt begynte Connally å praktisere sitt advokatyrke før han gikk inn i politikken og staben til kongressmann Lyndon B. Johnson. Han tilhørte først Det demokratiske parti.

 Attentatet mot Kennedy 

Den 22. november 1963 ble Connally alvorlig såret i et attentat mot presidenten da han ble truffet av den samme kulen som drepte president John F. Kennedy i Dallas. Ifølge Warrenkommisjonen gikk kulen inn i ryggen hans og ut brystet, og skadet armen, før den til slutt stoppet opp i låret hans. På denne tiden var Connally konservativ guvernør i Texas og hans oppgave var å være vertskap for presidenten.

Senere karriere
Han sluttet seg til det republikanske partiet etter at Johnson døde i 1973.

Da visepresident Spiro Agnew avgikk i 1973 ble det spekulert i om Connally ville etterfølge ham, men president Richard Nixon valgte Gerald Ford i stedet for ham.

I sin tid som finansminister var Connally blant annet med på å øke prisen av gull og devaluere dollaren slik at USA gikk vekk fra gullstandarden. John Connally døde 15. juni 1993 i Houston av en progressiv lungesykdom.

 Referanser 

 Litteratur 


 Eksterne lenker 

 Treas.gov – John B. Connally (1971–1972) – Biografien til Connally hos U.S. Department of the Treasury.

Kategori:USAs finansministre
Kategori:USAs marineministre
Kategori:Guvernører i Texas
Kategori:Advokater fra USA
Kategori:Forretningsfolk fra USA
Kategori:Personer fra USA under andre verdenskrig
Kategori:Bronze Star
Kategori:Attentatet på John F. Kennedy
Kategori:Personer fra Wilson County i Texas
Kategori:Artikler i sjøfart-prosjektet